ming030890/wiki-yue-high-quality huggingface dataset:
古氏樹袋鼠

古氏樹袋鼠（Goodfellow's Tree-kangaroo, Dendrolagus goodfellowi）同其他袋鼠目嘅動物（包括袋鼠、沙袋鼠、樹袋鼠）一樣，都係屬於袋鼠科（Macropodidae）嘅動物係一種原產於新畿內亞西部熱帶雨林嘅稀有動物，印尼嘅爪哇亦係佢嘅分布地。過度捕獵同人類不斷開發令棲息地減少係呢種樹袋鼠步向滅絕嘅主要原因。

特徵
同其他樹袋鼠一樣，古氏樹袋鼠喺外型上都有別於住響地下嘅袋鼠（冇強壯同大比例嘅後腿同尾巴），基本上已演化為完全樹棲嘅動物。而佢哋有短得嚟但好厚嘅皮毛。，通常由果仁色至紅褐色不等。有灰褐色嘅面，黃色嘅胸同腳，同一條褐黃色嘅尾，背面有兩條橫紋喺度 ，大概重7公斤。過去曾有人認為佢係赤樹袋鼠（Matschie's Tree-kangaroo,Dendrolagus matschiei）嘅近親。

習性
古氏樹袋鼠如果喺地面行為會顯得非常慢同埋笨拙，會一步一步咁跳，但一上樹就會非常之敏捷，方法係靠前肢抓住樹幹再用後肢向前跳，佢哋喺健康狀態下有由地下一躍到30尺高嘅樹上面嘅紀錄。

嘢食
古氏樹袋鼠食嘢
雖然古氏樹袋鼠主要以某種植物嘅樹葉嚟食 (Flindersia pimenteliana)，但亦會接受其他嘅植物部分包括生果、花、草同穀物等佢哋嘅胃同牛一樣，就好似一個大型，載滿酵素嘅袋咁，啲葉同草落到去就會俾裏面嘅細菌發酵。

繁殖同飼養
所有雌樹袋鼠都有一個育兒袋，懷孕期大約係21至38日。天氣係影響古氏樹袋鼠成功繁殖嘅主要因素。
以前香港動植物公園喺80-90年代就養過呢種袋鼠，位置喺龜籠向樓梯方面（即而家養領狐猴個位度），係介紹哺乳動物分類嘅最佳材料之一。
古永鏘

古永鏘（英文：Victor Koo Wing Cheung，1966年—）係中國企業家，原搜狐總裁兼首席運營官，優酷CEO，合一集團董事長兼CEO。

生平
1966年喺香港出世，1980年自己去澳洲留學，喺新南威爾士大學學化工，1985年隨屋企人搬去美國，考咗三次進入加州大學伯克利分校經濟系，畢業之後進入貝恩策略顧問，1992年考入斯坦福大學，1993年進入寶潔香港，1994年進入富國投資，1998年進入搜狐，後擔任首席運營官和總裁。2015年做優酷CEO兼首席運營官，2016年從合一集團董事長兼CEO一職走。

爭議
優酷喺2010上市，好多員工抱住財富自由嘅想法，冇諗到古永鏘為了一己私利，稀釋咗手下人嘅股權。稀釋比例到18:1，員工直呼其老狐狸。好多員工工作多年以為買到房了，冇諗到連一架車都買唔起，因為稀釋過後行權成本一度超過股價。

家庭
老婆係秦瓊。阿爸係土木工程師，嚟自廣州，阿媽嚟自天津，仲有一個妹妹。
古法文

古法文（粵拼：gu2 faat3 man2*4 | 英文：Old French）係古代存在過嘅法文「語言祖先」。古法文對英文影響深遠，尤其係中古英文。由於語言演變，古代法文同現代法文爭幾遠。
古波津辰希

古波津辰希（1993年9月11號—）係日本足球員，司職中場，效力栃木SC。
太空船

太空船（粵拼：taai3 hung1 syun4）係一種可以響太空真空同失重呢挺空間環境入邊用嘅空間飛行工具。而家嘅太空船有載人同冇人兩種。載人太空船入邊有生命保障系統，太空人可以響入邊控制飛船。因為要返地球，載人太空船重會有可靠嘅返回系統。
現時嘅太空船動力通常要外部火箭提供，自身唔會有足夠嘅動力系統飛入太空。自身帶嘅燃料只能夠響太空入邊調整運行軌道同埋姿態。
太興

太興係北燕皇帝馮弘嘅年號，相當於公元431年到436年，前後總共5年。
左邊幅圖顯示太興喺北燕時期個位。
太著緊

《太著緊》係香港歌手李中希嘅第一張個人唱片，都係佢唯一一張音樂專輯，1996年推出。
太興集團

太興集團（Tai Hing Group）係香港連鎖飲食集團，1989年開，靠賣燒味起家，之後陸續開設其他飲食品牌。集團喺2019年喺香港上市。
太空艙

太空艙（英文：Space capsule），係種結構簡單嘅太空船，可以喺受控制嘅情況下返入地球大氣層降落地球表面。
太空衣

太空衣係專俾太空人著嘅衫褲，完全密封，除咗可以保持入面嘅溫度、濕度同氣壓正常，仲可以提供氧氣同埋遮擋輻射。因為太空衣咁多功能，太空衣一般造價都貴過普通嘅衫好多－廿一世紀初嘅太空衣一件造價閒閒地成幾百萬美金。
大名

日本史上，大名指「呢度嘅領主」，係一種身份嘅象徵；室町時代已經有；到1868年江戶幕府被消滅時玩完。

守護大名
室町幕府繼承咗鎌倉幕府嘅守護系統，安排守護大名喺日本名地自治。戰國時代（即室町時代嘅中後期）搞出應仁之亂－守護大名互相討伐。雖然幾年內件事解決咗，但守護大名已出現問題。

戰國大名
由於守護大名勢力衰落，有啲地區強豪興起。渠哋就成為戰國大名，唔使幕府任命。亦都有啲守護大名可以生存到戰國時代。

江戶幕府下嘅大名
江戶幕府下嘅大名包括咗同樣姓德川嘅御三家（水戶、紀州同尾張）稱為大名，此外重有譜代大名，即係德川家康嘅一門（但唔姓德川）、關原之戰嗰陣重係德川家臣同埋喺幕府擔任要職嘅大名。重有外樣大名，即係戰原之戰嗰陣嘅織豐政權大名。大名嘅資格係擁有1萬石（喜蓮川藩有例外，5000石都當大名）。
大名娛樂

大名娛樂（英文：Big Honor Entertainment）係香港一間藝人經紀公司，1988年開張，舊時老闆林建名（死咗），2007年成立經理人同唱片部門。
奧卡姆嘅威廉

奧卡姆嘅威廉（英文：William of Ockham，1287年—1347年）係英格蘭哲學家同邏輯學家，出名在提出過「奧坎剃刀」嘅艾啲牙。
奧卡姆喺英格蘭嘅奧卡姆（Ockham）小鎮出世。佢係一個方濟各會修士，嚮牛津大學研究同教授哲學，係14世紀哲學同神學中重要嘅思想家之一。
奧卡姆最著名嘅貢獻係「奧坎剃刀」（Occam's Razor）原理，主張喺解釋現象嗰陣，應該儘量揀最簡潔同最少假設嘅解釋。換句話講，如果同一個現象可以有多種解釋，咁應揀最簡單嘅解釋，而唔係使用太多不必要嘅假設。呢個原則被廣泛應用喺科學、哲學同邏輯推理領域。
奧卡姆亦都對神學同教會政治都有重要影響。佢主張教會同國家應該相互獨立，反對教會過度干預政治事務。佢嘅觀點喺當時引起爭議，但對後來嘅政治思想同現代國家體制嘅發展有重要影響。

影響
睇埋：奧坎剃刀同科學
奧卡姆嘅思想對後世哲學、科學同政治思想產生咗多重具體影響，以下係其中一啲重要影響：
哲學方法論：奧坎剃刀原理對哲學方法論產生咗深遠影響。佢鼓勵人喺思考同解釋現象嗰陣避免不必要嘅假設，重傾向於選擇更簡單、更少假設嘅解釋。呢個原則成為科學哲學同邏輯推理嘅重要指導原則。
科學方法：奧坎剃刀原理對科學方法論產生咗重要影響。科學家嚮進行研究同理論構建時，通常會傾向於選擇最簡單同最少假設嘅解釋，去尋求更簡潔同有效嘅科學理論。
信仰同理性：奧卡姆對信仰同理性嘅關係提出咗觀點。佢主張信仰唔應該違反理性，重反對過度依賴哲學推理來解釋信仰事物。伊個觀點對後來嘅宗教哲學同信仰理性主義產生影響。
教會同國家嘅分離：奧卡姆主張教會和國家應該相互獨立，反對教會過度干預政治事務。伊一觀點對後來的政治思想嘅現代國家體制的發展產生影響，並有助於形成現代國家同宗教自由嘅觀念。
知識論同認識論：奧卡姆嘅思想對知識論同認識論領域產生影響。佢對概念、語言同認識嘅分析提供咗獨特嘅觀點，重對後來嘅哲學家同認識論者嘅思考產生啟發。
上面只係奧卡姆思想對後世影響嘅一啲例子，佢嘅思想涵蓋更廣泛嘅範疇，重對好多領域嘅學術同思想發展產生深遠嘅影響。
奧利里奧

奧利里奧（Fábio Aurélio Rodrigues，1979年9月24號—）係巴西足球員，效力過英格蘭超級足球聯賽球會利物浦。
佢係喺巴西球會聖保羅出道，踢過西班牙球會華倫西亞，贏咗兩屆西班牙甲組足球聯賽冠軍。2004年佢轉打利物浦。奧利里奧通常係打左閘，主要負責傳中球。佢喺華倫西亞曾經上陣過近百場比賽，之但係轉打利物浦之後佢成日都受傷，上陣時間因而冇咁穩定。
奧利里奧後生嗰陣成日都入選巴西青年軍，打過2000年夏季奧林匹克運動會。不過因為巴西足球人才過剩，奧利里奧喺嗰陣之後就再無代表過巴西足球代表隊。
奧勒·羅默

奧勒·羅默係一個丹麥天文學家、物理學家、數學家、大學教員、法官、差人。
奧勒岡

奧勒岡（Origanum vulgare），又叫牛至，係唇形科植物，亦係種常見嘅香草，意大利菜用得多，尤其係意式薄餅。
奧勒良

奧勒良（拉丁文：Aurelianus，214年9月9號—275年9月）係羅馬帝國第44任皇帝，270年到275年在位。佢在位期間收復唔少失地，又將分裂嘅帝國恢復統一，不過佢最後就畀身邊嘅秘書官煽動軍官刺殺，史書無記載清楚佢邊日畀人殺。
奧利諾科鱷

奧利諾科鱷係一種淡水鱷魚，主要分布喺南美洲北面嘅淡水地域（尤其住響奧利諾科河）裏面。係南美洲體型最大嘅鱷魚品種。依家已經瀕臨絕種。
奧匈克朗

奧匈克朗（Österreichisch-ungarische Krone），又叫奧匈帝國克朗，係種已經唔再用嘅貨幣，1892年至1918年喺奧匈帝國用。
奧卑利街

奧卑利街（英文：Old Bailey Street）係香港中環一條馬路，由堅道開始，去到荷李活道。街上主要建築物有域多利監獄。
夏勞哀

夏勞哀（英文：Harold Clayton Lloyd Sr.，1893年4月20號—1971年3月8號），花名「神經六」，係美國男演員、諧星、導演、監製、編劇、特技人，最出名嘅係佢啲默片喜劇。
夏千福

夏千福（Clifford A. Hart, Jr.）係美國外交官。佢喺2013年7月30日任美國駐香港總領事，負責美國政府喺港、澳嘅事務。之前，佢獲奧巴馬總統委以大使級別，出任六方會談特使。
過去三十幾年嘅外交生涯，夏氏曾三次出使中國，一次响前蘇聯，一次响伊拉克佢曾喺台灣學中文，識得廣東話。
除此之外，佢亦出任過白宮國家安全委員會中國／台灣部主任、五角大樓海軍作戰部部長嘅外交政策顧問、國務院台灣協調處處長、國務院屬下協助戰亂國家重建辦公室副協調員、危機管理營運中心副主任等等。
夏千福曾獲得國務院外交報告最高嘉獎、美國海軍頒嘅最傑出公務員獎、國務院最佳功勳榮譽獎，同美國陸軍功勳文職服務獎。
夏千福喺維珍尼亞大學獲碩士學位，佢亦係該大學校長獎學金得主。
夏加利

夏加利（Gary Gobind Naroomal Harilela），香港建制派（商界親中派）政治人，亦係一名生意人（夏利里拉酒店有限公司董事主席兼行政總裁）、夏雅朗嘅叔父。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會酒店界委員。之後佢喺李家超無提政綱嘅情況下，有份提名李家超參與2022年香港行政長官選舉。
夏力道

夏力道（英文：Harlech Road）係香港一道，喺香港島扯旗山同西高山，近兩山頂之處。道東起域多利峽，過扯旗山南面，由此緩緩而下，到西高峽，再過西高山北面，緩下至山西脊而止。
夏力道西高山到西高峽，係港島徑第一段中間。而西高峽到域多利峽，又係夏力道健身徑同薄扶林樹木研習徑。夏力道同盧吉道，合圍扯旗山南北，有如環山之徑。

名
夏力道起名不明，有說來自柯士甸山兵房，當地駐軍會唱威路士國歌《夏力之民》（威路士文《Rhyfelgyrch Gwŷr Harlech》或英文《The Men of Harlech》）。

道
道由域多利峽起，近山頂纜車總站。呢處路口分歧，駁得去山頂道、舊山頂道、盧吉道、柯士甸山道同芬梨道。夏力道向西行，見一飛泉，由扯旗山而下。沿途樹木圍繞，再西行到西高峽。呢處有西高山郊遊點。峽有兩分支，一支去盧吉道，一支去克頓道。再往西行，就一直到西高山西面山脊。呢度有山路落山，落去薄扶林水塘。
全道都係石屎路，只可以行細車。所以行人爲主。

公園
夏力道下歸薄扶林郊野公園。道尾西高山西側，有龍虎山郊野公園郊遊區二號場。道多兒童遊樂場、特色街燈、路標石地圖，亦有歷史景點同樹木簡介，欄杆美侖美奐，乃旅遊勝景。

史
夏力道之名，最早於一九零六年，見諸定例局。估早過呢年起。
夏力道健身徑

夏力道健身徑，香港公園之一，遊樂場之一，喺山頂夏力道，英文叫Harlech Road Fitness Trail。行政上歸中西區。設施有緩跑徑、健身徑。
夏勒華

夏勒華（Charleroi）係比利時第三大城，住咗約莫20萬人。
夏南瓜

夏南瓜，南瓜一類，趁皮軟食得，未熟就收割。近乎所有夏南瓜都出自美洲南瓜 ，雖則唔係美洲南瓜都叫夏南瓜。冬南瓜似籐咁生，而夏南瓜似樹叢咁生。夏南瓜唔擺得耐，唔似冬南瓜。翠玉瓜、韓國櫛瓜，都係夏南瓜一種。
委員會

一個機構或團體內一種集體決策嘅組織形式，個別成員（即「委員」）都有決策權，處理同決定機構或團體特定事務。組織形式有嚮唔少政府、學校、社團、公司入面，包括國際關係、人大、國會、內閣機關、公司決策咁。領導人可以叫做「委員長」、「主任委員」或「主席」。
委員會制，係共和制政體一種形式。
姚來文

姚來文係香港親中派政治人物兼商界人士，中國太平保險集團群眾工作部副總經理。

選舉經歷
喺2021年9月，佢當選成為香港特别行政區選舉委員會商界（第三）委員。
委內瑞拉玻利華

委內瑞拉玻利華（西班牙文：Bolívar）係委內瑞拉嘅通貨，個名嚟自拉丁美洲革命家同軍事家斯文玻利華，1879年開始用。
佢初時行銀本位，後來改行金本位，之後喺1930至1940年代試過同美金掛鉤。1983年2月18號之前，佢係南美地區最穩定嘅貨幣。
其後委內瑞拉玻利華開始急劇貶值。2003年2月5號，委內瑞拉開始外匯管制以限制資金流出；2008年1月1號推出強勢玻利華（Bolívar fuerte），以1,000玻利華兌1強勢玻利華；2018年8月20號再推出主權玻利華（Bolívar soberano），以100,000強勢玻利華兌1主權玻利華。不過呢啲政策都未能阻止玻利華貶值。2021年10月1號委內瑞拉另外推出數碼玻利華（Bolívar digital），比率係1,000,000主權玻利華兌1數碼玻利華。
姚亦澧

姚亦澧（英文：Kitterick Yiu，原名姚浩政，1978年1月8號—）係香港無綫電視男藝員，佢喺香港出世同長大，鄉下廣東三水。2006年參選香港先生入圍決賽，跟住參加2008年第22期無綫電視藝員訓練班入行，之後主要做節目主持人同拍電視劇。
2019年由姚浩政改名做姚亦澧。
委羅內塞

委羅內塞（Paolo Veronese，1528年—1588年4月19號）係意大利文藝復興時期嘅畫家，同提香、丁托列托並列威尼斯畫派三大代表。
委內瑞拉

格言：Dios y Federación（「上主同聯邦」）國歌：Gloria al Bravo Pueblo（《光榮歸勇敢人民》）深綠色係委內瑞拉實際控制嘅領土，淺綠色係宣稱但未控制嘅領土。首都同最大城市卡拉卡斯10°30′N 66°55′W﻿ / ﻿10.500°N 66.917°W﻿ / 10.500; -66.917官方語言西班牙語[b]族裔（2011年）51.6% Mestizo (原住民同白人混血)43.6% 白人3.6% 黑人1.2% 原住民宗教（2020年）92.6% 基督教－80.5% 羅馬天主教－11.2% 基督新教－0.9% 其他宗派5.5% 無宗教信仰1.1% 唯靈論0.8% 其他政府聯邦制、總統制、共和國• 總統 馬杜羅（美國唔承認）• 副總統 Delcy Rodríguez
立法機關全國代表大會由西班牙獨立• 宣佈獨立 1811年7月5號• 由大哥倫比亞獨立 1830年1月13號
面積• 總計916,445 km2（353,841 sq mi）（第32位）• 水域（%）3.2%[d]人口• 2022年估計29,789,730（第50位）• 密度33.74/km2（87.4/sq mi）GDP（PPP）2022年估算• 總計▲ 1913.29億美元（第81位）• 人均▲ 7,108美元（第159位）GDP（國際匯率）2022年估算• 總計▲ 821.45億美元（第94位）• 人均▲ 3,052美元（第145位）堅尼系數（%，2013年）▲ 44.8中HDI（2021年）▼ 0.691中 · 第120位貨幣委內瑞拉玻利華（VED）時區UTC−4 （VET）日期格式dd/mm/yyyy (公元)行車方向靠右電話區號+58互聯網頂級域.ve
^  The "Bolivarian Republic of Venezuela" has been the full official title since the adoption of the Constitution of 1999.^  憲法承認所有喺國內有人用嘅原住民語言。^  只係計實際統治嘅地方。^  On 1 October 2021, a new bolivar was introduced, the Bolívar digital (ISO 4217 code VED) worth 1,000,000 VES.
∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
委內瑞拉（粵拼：wai2 noi6 seoi6 laa1；西班牙文：Venezuela，讀/beneˈswela/）係南美洲一國，官名委內瑞拉玻利華主義共和國（República Bolivariana de Venezuela）。首都係卡拉卡斯。
委內瑞拉響南美洲北岸，對住加勒比海，有大陸部份同一啲島。佢東邊係圭亞那，南邊係巴西，西邊係哥倫比亞，而加勒比海度，就對住一眾島國。
委內瑞拉喺北半球，好近赤道，係熱帶地方。

歷史
查韋斯喺1999年上任委內瑞拉總統，2013年喺任內逝世。之後由馬杜羅繼任，但係全國代表大會議長胡安·瓜伊多喺2019年1月自己宣誓就任委內瑞拉臨時總統，瓜伊多得到美國承認佢嘅臨時總統地位。
自從馬杜羅上任後，多咗好多委內瑞拉人離開委內瑞拉。聯合國難民署同國際移民組織喺2019年6月7號宣佈，已經有400萬委內瑞拉國民離開咗委內瑞拉。由2015年至2022年，有超過700萬委內瑞拉人離開咗委內瑞拉。

地理
世界最長嘅山脈安第斯山脈由委內瑞拉境內開始，由南到北綿延整個南美洲。

經濟
委內瑞拉經濟依賴出口石油。
2019年1月底美國宣佈對委內瑞拉國有石油公司實施制裁以來，中國一直係委內瑞拉原油最主要入口國。2019年上半年，中國入口委內瑞拉原油867萬噸，約佔中國原油總入口量3.5%。不過，特朗普8月初以行政命令加強制裁委內瑞拉馬杜羅政府，其中包括凍結委內瑞拉政府在美資產，揚言懲罰繼續同委內瑞拉保持業務往來嘅公司。之後，中國改咗原有買油計劃。8月，中國石油天然氣集團公司停咗買同運委內瑞拉原油。彭博社報導，中石油原計劃8月份買500萬桶委內瑞拉原油。路透社引述消息人士話，中方擔心，假如係都要繼續買委內瑞拉原油，難免俾特朗普政府制裁打擊。美國駐中國使館為此試過同中石油溝通。中方暫停買同運委內瑞拉原油，似乎同美方溝通有關。
姚俊威

姚俊威（Dickson Yeo Jun Wei）係星加坡人，2019年畀美國政府揭發為中國政府做間諜。

早年生涯
佢喺2015年入讀新加坡國立大學李光耀公共政策學院嘅博士課程，2017年畀新加坡政府驅逐嘅美籍華裔學者黃靖曾經係姚俊威嘅導師。

擔當中國間諜案件
佢喺2019年11月入境美國嘅時候喺紐約甘迺迪國際機場被捕，之後美國司法部宣布，姚俊威承認喺美國設立諮詢公司為中國情報部門收集情報，同埋使用專業人士社交網站領英招募一啲可能接觸保密信息嘅美國人，特別係一啲擁有高級別安全許可嘅美國軍方同埋政府僱員。招募返嚟嘅美國職員，會為佢嘅虛構公司客戶（即係中國）撰寫報告。佢仲向美國調查人員透露，佢先前嘅情報任務也包括美國以外嘅其他國家。
案件被報道初期，好多媒體都將佢嘅名翻譯作做楊忠偉。
2020年7月，佢喺美國法院承認一項非法做外國代理人嘅罪行，10月喺美國被判監禁14個月。
去到2020年12月，佢被遣返去新加坡嘅時候，被新加坡政府以《內部安全法》拉咗。新加坡內部安全局講明，新加坡唔畀外國人利用新加坡人進行有損新加坡安全同國家利益嘅任何活動，不過中國外交部回應事件嘅時候就話唔了解件事。
姚冠東

姚冠東，外號「廖孖記腐乳東」，「廚神東」，「電磁爐廚神」，網台主持，跨媒體創作人香港政治人物。現經營東記私房菜，曾係網上直播期間，將未洗芽菜直接放入炒粉，更使用塑膠飯盒直接蒸蘿蔔糕。姚冠東經常買啲大陸食物然後話係進口嘢去欺騙食客。同埋姚冠東唔識用明火爐炒嘢，只係識用電磁爐炒到啲菜水汪汪。姚冠東更加係Facebook話自己用好多廖孖記腐乳作為羊腩煲配料，仲不斷添加俾D客人食。
姚冠東好鍾意用支持英格蘭男足去表示自己係英國人愛英國，但係連基本英文都寫錯，係Facebook寫Life must goes on.
2021年10月26號，佢被廉政公署指控四項違反《選舉（舞弊及非法行為）條例》而被捕。

政治立場同參與
佢嘅立場偏向非建制派，但同其他非建制派政治人物嘅來往比較少。
佢喺2020年香港立法會選舉（比政府單方面押後之前）報名參選嗰陣政綱，包括撤回國安法。不過，佢並無參與民主派嘅初選。
佢喺2021年3月接受大紀元《珍言真語》節目採訪時表示，喺中共全面管治嘅情形下， 創作自由一定是受到嚴重影響，又形容香港遭受「自由的死敵」全面管控。不過佢亦鼓勵大家要有志氣同勇氣，唔好放棄。
係2024年6月3號晚，姚冠東係自己個直播節目《留下來的人》大鬧劉細良，蕭若元，黃世澤同埋陶傑，話佢哋離開咗香港就無資格評論香港，但係又自相矛盾話以上幾位KOL無講47人案件。不過直播後加埋都無一千View。
姚冠東係特朗普槍擊事件上，質疑特朗普學陳水扁自編自導自演。
巴塔哥尼亞沙漠

巴塔哥尼亞沙漠係阿根廷至大嘅沙漠，覆蓋安第斯山脈東面嘅大西洋海岸一部份地方，面積有成67.3萬平方公里。
巴基鯨科

巴基鯨科（學名：Pakicetidae）係已經絕咗種嘅一種哺乳類動物，估計係現代鯨魚嘅祖先。
巴塔哥尼亞

巴塔哥尼亞（Patagonia）係南美洲南部一地區，喺安第斯山脈東面、阿根廷哥羅拉度河南面，大部份都係阿根廷國土境內，西南就屬智利。
巴塞隆拿籃球隊

巴塞隆拿籃球隊（英文：FC Barcelona Bàsquet）係西班牙巴薩隆拿嘅職業籃球球會，依家打緊西班牙籃球甲級聯賽。
巴基斯坦經濟事務秘書

巴基斯坦嘅經濟事務秘書（Pakistan Secretary of Economic Affairs），又叫做EAD秘書，係巴基斯坦經濟事務部嘅聯邦秘書。EAD秘書呢個職位喺聯邦政府入面畀人認為係一個筍位。呢個職位係由22級（BPS-22級）嘅官員擔任，通常係嚟自巴基斯坦行政服務嘅官員。 EAD秘書係領導經濟事務部嘅，呢個部門係處理外部貸款嘅窗口，對評估同協商巴基斯坦政府同其屬下單位同外國政府同多邊機構之間嘅外部經濟援助起咗關鍵作用。
EAD秘書領導嘅部門仲有其他職能，包括管理外債，向外國提供技術援助，外債嘅借貸同再貸款，以及監察對巴基斯坦嘅外援嘅使用情況。
巴基特

巴基特（葡文：Francisco Osmar Diógenes Baquit，1963年10月4號—）係巴西管理人同政治人。1998年上任塞阿拉州議員，2011年到2014年做福塔雷薩競賽會會長。
巴基鯨

巴基鯨（Pakicetus），又叫巴基斯坦鯨，絕咗種嘅古時哺乳動物，住喺陸地，形狀類似狼，屬於古鯨亞目，係現代鯨魚嘅前身，生存於始新世（5580-3390萬年前）嘅巴基斯坦，故此得名。發現化石嘅地層係特提斯洋嘅沿岸。
首先發現嘅巴基鯨化石係個長嘅頭骨，最初認為屬於中爪獸目，不過因佢內耳特徵而確定係早期嘅鯨魚。佢係陸上哺乳動物同現代鯨魚的過渡物種。
成副完整嘅骨頭喺2001年發現，睇到佢主要喺陸上住。巴基鯨同狼差唔多大細，外觀似中爪獸目。
巴塞爾

巴塞爾（德文：Basel，法文：Bâle，意大利話：Basilea，粵音巴素）係瑞士第三大城市（僅次於蘇黎世同日內瓦），係巴塞爾城市州嘅首府，坐落喺瑞士西北部，好近鄰國法國同德國。萊茵河由東到北穿過呢個城市，將巴塞爾一分為二，地方大尐嗰份喺西岸，叫大巴塞爾區，東岸就叫小巴塞爾區。
太田真一郎

太田真一郎 ，係日本嘅一個男配音員。

配音作品一覽
呢個表唔完整，歡迎加料。
太田宏介

太田宏介（1987年7月23號—）係日本足球員，司職後衞，曾經喺2010～2015年間爲日本足球代表隊出場7次。
太田徹郎

太田徹郎（1989年7月2號—）係日本足球員，司職中場，效力鳥棲砂岩。
太田岳志

太田岳志（1990年12月26號—）係日本足球員，司職守門員，效力東京綠茵。
太田政弘

太田政弘（1871年11月16號—1951年1月24號）係大日本帝國政治人，第14任臺灣總督，1931年到1932年任職。
太田昌宏

太田昌宏（1970年4月28號—）係日本足球員，司職守門員，效力過市原JEF聯，及浦和紅鑽。
太田康介

太田康介（1982年10月26號—）係日本足球員，司職後衞，效力金澤薩維根。
太田惠介

太田惠介（1979年4月24號—）係日本足球員，司職前鋒，效力過福岡黃蜂，草津溫泉，Minnesota Thunder，及長崎成功丸。
太田涉

太田涉（1981年3月14號—）係日本足球員，司職守門員，效力過甲府風林，及愛媛FC。
大山站

大山站喺台灣苗栗縣後龍鎮，係臺灣鐵路管理局海岸線嘅鐵路車站，而家係苗栗縣定歷史建築。

車站構造
木造車站。
跨線天橋。
公共廁所喺站體外。
島式月台、岸式月台各一座。
大山雀

大山雀（Parus major），係山雀科山雀屬嘅其中一種雀，個頭黑色，兩邊都有塊大白斑。
大山義松

大山義松係大日本帝國足球員，司職後衞，日本足球代表隊前成員。

日本足球代表隊
大山義松喺1925年爲日本隊出場2次。佢代表日本參加過1925年遠東運動會。
大岩一貴

大岩一貴（1989年8月17號—）係日本足球員，司職後衞，效力仙台七夕。
安邊

安邊（韓文：안변군／安邊郡 Anbyŏn gun */?）係朝鮮民主主義人民共和國江原道嘅一個郡。
安邱

安邱係中國山東濰坊一個縣級市，總面積1760平方公里，人口95萬。
安部裕葵

安部裕葵（1999年1月28號—）係日本足球員，司職前鋒，宜家踢浦和紅鑽，效力過鹿島鹿角。2019年繼承鹿島鹿角嘅10號波衫，當時未夠20歲。同年7月12號鹿島鹿角官方宣佈安部裕葵加盟西班牙甲組足球聯賽球會巴塞隆拿，日本傳媒話轉會費約莫200萬歐羅，結果喺巴塞嘅幾年傷多過踢，同埋冇一隊上陣機會，最後喺2023年7月回流日本聯賽。
安達靴里拉

安達靴里拉（西班牙文：Ander Herrera，1989年8月14號—）係一個嚟自西班牙嘅男足球員，踢中場，而家效力緊西甲球隊畢爾包。
安部柊斗

安部柊斗（1997年12月5號—）係日本足球員，打中場位置，效力FC東京。
安部輝雄

安部輝雄係大日本帝國足球員，司職後衞，曾經喺1934年爲日本足球代表隊出場2次，重參加過1934年遠東運動會。
安部雄大

安部雄大（1974年7月31號—）係日本足球員，司職中場，效力過廣島三箭，神戶勝利船，及山口教員。
安鄉

安鄉係中國湖南常德一個縣，總面積1087平方公里，人口57.8萬。
安遠

安遠（粵音：on1 jyun5）係中華人民共和國江西省贛州市嘅縣。面積2374km²，2012年人口38萬。

史
南梁大同十年（544年）分雩都縣南部三個鄉嘅地設安遠縣，縣名源自流過呢個縣嘅貢水支流濂江嘅古名「安遠水」，當時安遠縣治設喺濂江南邊。
隋開皇年間（581年到600年）安遠併入雩都。
唐貞元四年分雩都南部三鄉再加信豐縣一個里，再設安遠縣。
元至元二十四年（1287年）安遠併入會昌縣，直到至大三年（1310年）恢復。

轄區
安遠轄8個鎮、10個鄉、1個單位。
鎮：欣山鎮、孔田鎮、版石鎮、天心鎮、龍布鎮、鶴子鎮、三百山鎮、車頭鎮
鄉：鎮崗鄉、鳳山鄉、新龍鄉、蔡坊鄉、重石鄉、長沙鄉、浮槎鄉、雙芫鄉、塘村鄉、高雲山鄉
單位：九龍工業園
孫休

孫休（粵拼：syun1 jau1；235年—264年，258年—264年做皇帝），字子烈（zi2 lit6），係三國時期吳國第三個皇帝，孫權第六個仔，在位六年，駕崩之後謚號景帝，所以又叫吳景帝（ng4 ging2 dai3）。

生平
孫休十八歲嗰陣，被封做琅琊王。太平三年（258年）九月廿六號，永寧侯孫綝發動政變，將孫休細佬吳廢帝孫亮廢做會稽王，叫孫休做皇帝，孫休推咗三次都推唔甩，唯有應承，改咗個年號叫做永安。孫休做咗皇帝之後，就叫孫綝做丞相，孫綝嘅權力重大過孫休。孫休擔心佢會作反，於是設一個局捉咗孫綝，而且將孫綝處死。
孫休做東吳皇帝嗰陣時，推行咗好嘅制度，令百姓受惠，促進咗東吳嘅繁榮。
孫休喜歡睇書。做咗君主之後響永安元年（257年）創立咗國學，建立太學博士制度，詔立五經博士，係南京太學嘅起源，韋昭係首任博士祭酒。
軍事方面，孫休冇乜建樹。佢企圖統一南方，永安七年（264年），趁蜀中無主就攻打巴蜀，但係就打極都輸。
永安七年七月，孫休病咗，講唔到嘢，但係重可以睇書；三十歲過身，由佢個侄仔孫皓繼位。
孫中山文獻館

孫中山文獻館（粵拼：syun1 zung1 saan1 man4 him3 gun5）係中國廣東省廣州市嘅一間中西合璧嘅宮殿式建築，喺越秀區文德路嘅廣州市第十三中學隔籬，而家呢度係廣州市立中山圖書館嘅文德路分館。

設計，喐手同落成時間
呢間嘢係由美洲華僑林克明為咗記得孫中山嘅豐功偉績，先至喺1927年嗰陣負責設計嘅一間中西合璧嘅宮殿式建築，後嚟間嘢喺1929年開始喐手起，1933年起好咗。

同廣東省圖書館合併咗
1955年同廣東省圖書館（而家係廣東省立中山圖書館）一齊合併咗，變成廣東省圖書館嘅一間分館。而家呢間嘢係廣東省立中山圖書館嘅文德路分館。
孫中山讀書治事處紀念碑

喺1921年，由於孫中山喺廣州做咗非常大總統，加上總統府就喺而家中山紀念堂嗰邊，結果佢同老婆宋慶齡一齊住咗喺越秀山上邊。到咗1922年6月，陳炯明發動叛變將粵秀樓炸咗。但喺1930年6月，廣州嘅中山紀念堂建築管理委員會喺粵秀樓嘅遺址度整咗個「孫先生讀書治事處」紀念碑嚟紀念孫中山。
孫中山大元帥府紀念館

，簡稱大元帥府，係中國廣東廣州一紀念孫中山嘅主題紀念館，喺海珠區紡織路東沙街18號。佢前身係士敏土廠，1917年做咗大元帥府。1998年到2006年5月1號重修，之後正式對外開放。

士敏土廠時期
1909年嘅廣東省城河南士敏土廠，圖入面重可以見到嗰時嘅士敏土廠南北大樓入面，有條空中走廊將兩棟樓連埋一齊，不過呢條走廊後嚟俾人拆咗。
其實呢間嘢之前係廣東士敏土廠，喺1907年起，嗰時係中國第二大水泥廠，而產量方面就排喺第二。而間大樓係由澳洲人琶尼同帕乪一齊負責設計，嗰時嘅主體大樓方面，就有南北二幢，其中中間有條空中走廊連埋一齊，入面有三層樓嘅意式房屋，而且每層樓都有條拱式走廊響度。

中華民國時期
喺1917年7月，由於段祺瑞喺張勛復辟之後就搞單革命，話先造低1913年搞嘅國會入面冚唪唥嘅選舉，而孫中山就搞咗單護法運動，重率領咗部分海軍殺到廣州嚟開國會特別會議，就買低呢度搞大元帥府。喺1918年5月，由於霸喺廣州嘅桂系軍閥成日喺度猛咁搞搞震，結果護法運動肥佬咗，而孫中山連職權都冇埋，結果佢唔撈喇，之後就離開咗廣州。
到咗1920年，粵系軍事將領陳炯明就打冧咗成日喺廣州度搞搞震嘅桂系。過咗滇系軍閥之後，孫中山又返嚟，重取消咗軍政府。喺1923年3月，就嚟咗呢度起咗間陸海軍大元帥大本營。而大本營起咗無耐，先後搞出咗沈鴻英叛亂同埋東江叛亂，重將中國國民黨搞出咗改組。
不過1925年3月12號嗰陣孫中山死咗之後嘅三年（1925年7月），國民政府就喺廣州嗰度成立，而大本營都搞掂咗佢嘅歷史使命。之後重俾人改成國父文化教育館兩廣分館或國父紀念館。

中華人民共和國成立之後
喺1949年10月14號嘅解放軍霸咗廣州之後，呢度先後變成部隊同廣東省有關部門嘅辦公樓。喺1964年—1998年，呢度係廣東省農業機械供應公司嘅辦公同宿舍樓，重喺保護範圍入面起咗三棟居民宿舍樓。而1981年嘅中國人民政治協商會議廣東省廣州市第五屆委員會第一次會議入面就話咗要快啲重新裝修過呢間嘢嘅。而1984年嘅中國人民政治協商會議廣東省廣州市第六屆委員會第二次會議入面都係講過同樣嘅嘢。而1983年8月份，孫中山大元帥府舊址俾廣州市人民政府話咗係廣州市第二批重點文物保護單位。而1989年6月重升級到廣東省重點文物。到咗1992年，由於廣東省農業機械供應公司收到中國人民政治協商會議發嚟話要快啲裝修同恢復返孫中山大元帥府，要佢哋搬走，嗰年俾廣州市政府批准咗。就喺1996年11月，孫中山大元帥府舊址俾國務院話咗係中國重點文物。

重新裝修
2009年嘅大元帥府門樓。而家附近嘅馬路已經變成廣場，而電力裝置都俾人拆咗。
大元帥府門樓（2014年10月24號）
到咗1998年10月19號，廣州市政府收到孫中山大元帥府舊址話要裝修之後，先係將保護範圍入面嘅60戶居民搬走咗，之後開始裝修過孫中山大元帥府紀念館。就喺1999年—2000年之間裝修過北樓同南樓，甚至重將之前嘅6層樓嘅居民宿舍樓啲人搬走埋，變返大元帥府嘅門樓。而南樓同北樓分別喺2001年7月同12月搞掂。而還原返舊址嘅大門樓工程就喺2002年先至搞掂（期間重搬走埋保護範圍入面嘅70戶居民）。而孫中山大元帥府紀念館嘅裝修工程一直到2006年5月1號先至正式對外開放。

亞運期間嘅整修
到咗2010年8月份，由於廣州市為咗迎接亞運會嘅開幕，重拆咗大元帥府周邊嘅危樓同江灣大橋附近嘅引橋，再整咗間大元帥府廣場，而且重幫紀念館搞咗啲裝修同維護。就喺嗰年10月20號先至重新開放。不過到咗2012年，廣州市規劃部門又話收返大元帥府嘅一嚿已經出咗租嘅地皮，用嚟起6300㎡嘅孫中山紀念場館嚟解決點解大元帥府冇乜位嚟發佈展覽。

敘述
佔地面積：8020平方米
組成部分：南北主體大樓＋東西廣場＋大門樓。
建築風格：
三層卷拱式西式風格建築加部分節竹式排水管、百葉門窗、花瓶式護欄同騎樓等有嶺南特色嘅建築風格。

北樓
北樓展廳入面主要整嘅係孫中山喺廣州入面搞咗3次政權啲嘢。
第１展覽廳：北洋軍閥嘅統治、護法艦隊、國民軍政府嘅成立。
第２展覽廳：護法運動嘅過程同肥佬
第３展覽廳：中華民國政府、剷走桂系軍閥。
第４展覽廳：陳炯明政變、多媒體影視場景合成景觀——宋慶齡廣州避難記、20世紀20年代嘅廣州城市建設。
第５展覽廳：恢復同鞏固廣東嘅革命根據地、陸海軍大元帥大本營組織機構、促進國共合作。
第６展覽廳：點解孫中山會走去北方同死咗，中國共產黨三代領導人話孫中山嘅歷史地位同評價。
孫中山紀念館

孫中山紀念館（英文：Dr. Sun Yat-sen Museum）位於香港中環衛城道7號，前身係香港富商何東細佬何甘棠（何鴻燊嘅叔公）嘅屋企甘棠第。紀念館係香港歷史博物館嘅第四間分館，介紹中華民國國父孫中山嘅生平以及佢同香港嘅關係。紀念館喺2006年12月12號正式開幕，以紀念孫中山先生出世140周年。

歷史
正喺度修葺嘅孫中山紀念館（2006年6月）
衛城道入口刻有甘棠第嘅中、英文名同埋建築年份
重修後嘅孫中山紀念館，有金飾嘅陽台欄杆
甘棠第喺1914年起好，個名係以業主何甘棠嚟命名。何甘棠一直喺呢度住，直到終老（1950年）。1960年，甘棠第賣咗畀鄭氏家族，之後鄭氏又賣畀耶穌基督後期聖徒教會，甘棠第自此成為教會聚會嘅地方。1990年，甘棠第俾古物諮詢委員會列作二級歷史建築。
2002年10月，教會向香港政府建築事務監督申請將甘棠第拆卸重建，市民同民間團體曾經舉行活動希望保留呢座建築物；2004年2月，香港政府用5,300萬港元同教會買甘棠第，並且用9100萬港元進行修葺，改建做孫中山紀念館。

建築特色
甘棠第起喺斜坡上面，樓高4層，總樓面面積19,672平方呎，屬於英皇愛德華式古典建築風格。外牆就係用紅磚同埋花崗岩砌成，一、二樓都有個弧形露台，用希臘式巨柱承托，樓房設有前、後樓梯，以前前樓梯係畀主人何氏家族用，而後樓梯就畀工人用嘅。

入場費
2016年8月1號開始常設展覽免費入場。
孫亮

孫亮（粵拼：syun1 loeng6；243年—260年；252年—258年在位），字子明（zi2 ming4），係中國三國時代吳國君主，在位六年。由於佢後尾俾人廢咗，所以史稱吳廢帝（ng4 fai3 dai3）；亦有史家根據佢被廢之後嘅爵位稱之為會稽王（會讀繪，kui2 kai1 wong4）。
孫亮係吳大帝孫權最細個仔，所以最初佢唔係太子。然而，佢大佬孫登早年瓜咗，而另一個阿哥孫和就因為被陷害而被廢太子之位，於是孫權就立孫亮做太子。孫權於252年瓜咗，孫亮繼位做皇帝，嗰陣得八歲。太平三年（258年）九月廿六，永寧侯孫綝發動政變，將孫亮廢做會稽王。孫亮瓜嗰陣十八歲。
孫佳人

孫佳人，係大韓民國嘅一個女藝人同埋歌手。
孫佳君

孫佳君（英文：Paulyn Sun，1974年9月11號—），係嚟自星加坡嘅香港女演員，1994年星加坡小姐冠軍，之後到香港發展演藝事業，2003年淡出，到2013年復出。

演出
呢個表唔完整，歡迎加料。
孖寶賽車DS

孖寶賽車DS（英文：Mario Kart DS）係任天堂孖寶賽車系列嘅一隻競速遊戲，喺任天堂DS玩，2005年出。
孖寶賽車Wii

孖寶賽車Wii（英文：Mario Kart Wii）係任天堂孖寶賽車系列嘅一隻競速遊戲，喺Wii度推出，2008年出。全球銷量為3,708萬，係系列第二受歡迎嘅作品。今作新增陀螺儀體感操控，可以好似用軚盤咁操控。
孖寶聚會系列

孖寶聚會系列（英文：Mario Party）係任天堂嘅聚會遊戲系列。系列首作喺任天堂64度推出，至今有12個正傳作品。目前遊戲作品由NDcube製作。
孖寶賽車64

孖寶賽車64（英文：Mario Kart 64）係任天堂孖寶賽車系列嘅第二隻競速遊戲，係遊戲第一次3D化，喺N64玩，1996年出。
孖寶賽車7

孖寶賽車7（英文：Mario Kart 7）係任天堂孖寶賽車系列嘅一隻競速遊戲，喺任天堂3DS玩，2011年出。
孖展

孖展（音譯自英文Margin）即係用抵押按金或者其他資產來買賣證券、期權或期貨，抵押嘅作用係控制處理孖展嘅銀行或證券行嘅信用風險。證券行手上嘅法律權利都叫做孖展，就好似借錢買樓抵押叫做按揭咁。

孖展戶口
孖展戶口係指投資者同証券行開嘅貸款戶口。投資者手上嘅現金同股票嘅價格決定孖展戶口有幾多錢可以用。証券行會決定抵押資產價值同購買力嘅比例。呢個比例受政府同監管機構限制，有上限，例如每存入一蚊只可以借一蚊。如果股票價格升跌，令抵押嘅價值跌穿可接受嘅水平，就要補倉。補倉即係存入現金或者賣出股票。孖展戶口借錢要收利息。

孖展買入
睇埋：投資
孖展買入係指同一時問証券行借現金，買入股份，兼將股份當成抵押。

沽空
沽空係指投資者賣出自己冇嘅股份，即係要問証券行借股份，抵押品係現金。
天宮一號

（Celestial Palace 1），簡稱天宮一號（tin1 gung1 jat1 hou6），係中國第一個太空站。佢喺2011年9月到2018年4月兜地球運行，既係一個載人實驗室，亦係一個演示軌道嘅實驗台。喺發射之後頭兩年，試驗同太空船交會對接能力。
天宮三號

係一個提議過嘅中國太空站，係天宮太空計畫一部分。中國國家太空局原先計畫嚮2015年度發射天宮三號，比天宮二號遲兩年發射。後來天宮二號同天宮三號任務嘅目標合併咗，天宮三號亦都冇生產。

發展
2008年，中國載人太空工程辦公室發佈咗天宮二號同天宮三號嘅簡要描述，話2010年代末將發射多艘載人飛船同天宮三號對接。2011年9月發射咗天宮一號艙，並喺11月與冇人駕駛嘅神舟八號飛船對接，係中國第一次軌道對接。

預訂規格
天宮三號嘅22公噸覈心艙長約18.1米（59呎），最大直徑為4.2米（14呎）。其他：
三名太空人可以獨立居住40日。
翻抄生命支持法嘅試驗，推進劑同空氣軌道補給方法嘅驗證。
一種多塢靠泊機構，可以同時同多達四個太空飛行器對接。
天富站

天富站（粵拼：tin1 fu3 zaam6；英文：Tin Fu Stop）係香港輕鐵嘅一個車站，代號 480，屬於單程車票第 5A 收費區，為天富同埋周邊地區居民提供服務。天富站同頌富站係距離最近嘅輕鐵站。

天水圍 - 天慈 - 天湖 - 銀座 - 天榮 - 翠湖 - 頌富- 天富 - 天逸注意：751P綫只係喺平日上晝同下晝繁忙時間提供服務，並喺公眾假期同埋學校假期停止服務。
輕鐵761P綫
天宮計劃

天宮計劃（粵拼：tin1 gung1 gai3 waak6），係中華人民共和國航天計劃打造嘅模組化空間站，同和平號有得揮。呢個計劃同任何第啲喺國際太空活動極之活躍嘅國家冇乜啦掕，一手一腳都係由中國自己搞掂。呢個計劃亦係自1992年起中國載人太空飛行工程嘅一部分，核心模組天和核心艙喺2021年4月29號發射，標誌咗天宮航天計劃部署嘅開始。
中國早喺2011年9月29號發射咗第一個空間實驗室天宮一號。跟手仲加先進嘅空間實驗室「天宮二號」喺2016年9月15號發射。呢個項目最終會起成天宮空間站，個空間站主要由一個22.6噸嘅核心模組同埋貨物運輸船組成。佢可以支持三個太空人長期住喺嗰度。
天官書

天官書，書一卷，寫天文，以及星占同雲氣占，出自漢司馬遷，收入史記之內。天官書有條理咁介紹天象。史記另一卷書，曆書，可見天文同曆算分開。前者係要睇天象變化，後者係推算天象。之後史書都有記低類似嘅嘢。
司馬遷知到星氣之書，太多太雜。所以佢要寫出天官書。天官書係傳統天人合一。天星劃分，亦同地面相對。
天官書分天為五官，北極為中宮，東南西北又各一官。五官正正同五行相應。
天宮二號

係中國太空實驗室，係中國921-2太空站計劃一部分。天宮二號嚮2016年9月15號發射升空。
天安門母親運動

天安門母親運動係一個要求中國共產黨平反八九民運嘅組織。佢係由前中國人民大學哲學系副教授、六四事件死難者家屬丁子霖等人發起、聯同一班喺六四天安門事件入面遇害者嘅媽媽組成，佢哋呼籲徹查同公布「六四」事件同向死傷者家人同公開道歉。呢個組織同埋成員成日受到中共有關當局嘅阻撓同刁難，包括唔准公開悼念「六四」遇害親人等等。
丁子霖係天安門母親嘅發起人同埋話事人

目的
呢場運動喺2000年正式展開，佢哋要求：
死難者家屬有權公開悼念喺六四事件入面死咗嘅親人；
死難者家屬同傷殘者有權接受各界人道援助捐款；
停止迫害六四事件嘅傷殘者同死難者家屬；
釋放所有因為八九民動被捕、家下重入緊冊嘅政治犯；
公開六四真相，追究事件責任。

阻撓
丁子霖、張先玲（無咗19歲嘅仔）同黃金平（無咗30歲嘅老公）喺2004年3月畀人拉咗。當局最初死口唔認，但之後話佢哋「參與外國勢力支持嘅非法活动」。佢哋喺禮拜尾獲釋放，但直到六四事件15周年前夕都畀當局監視。佢哋嘅支持者話佢哋畀當局軟禁咗。佢哋嘅電話畀人偷聽，重冇得同其他活躍分子、外地傳媒、人權組織講嘢。

活動情況
2007年8月，緬甸爆發反軍政府示威。9月29號，天安門母親嘅丁子霖、張先玲等127人，發表聲明，「佢哋作為1989年北京六四慘案死难者嘅親屬，一直關注缅甸嘅事態發展，非常之同情死難者同佢哋嘅親屬，憤怒譴責軍政府暴行，警告佢哋要即刻停手。」佢哋話，「好似六四咁樣嘅血腥屠殺，再唔可以喺中國同埋世界任何地方發生。」佢哋重同中國政府講：「請你哋喺緬甸問題上放棄曖昧態度同睇似不偏不倚嘅扮嘢態度，而係要企喺正義立場對暴政進行嚴正制裁同譴責，同國際社會合作，喺緬甸危機入面發揮正面嘅大國影響力。」同時，天安門母親要求緬甸軍政府立即放棄暴力，恢復反對黨領袖昂山素姬嘅自由，開放新聞，解除壓制，啟動民主，達成全民和解。

政府使橫手
2010年12月16號，「天安門母親」發表聲明，家下喺鄉下無錫住緊嘅丁子霖兩公婆同外界失去聯絡。自從10月份諾貝爾和平獎公佈，佢哋嘅電話、手機和互聯網通訊畀人cut嗮。聲明要求政府當局，撤銷軟禁，恢復佢哋嘅公民權利，畀佢哋返北京醫病。
天宏苑

天宏苑係居者有其屋屋苑，喺香港九龍黃大仙區，近天馬苑。屋苑總共有三幢樓，喺1992年起好。
天寧區

天寧區係中國江蘇常州一個市轄區，總面積67平方公里，人口51萬。
小行星338

小行星338（338 Budrosa），係太陽系小行星帶嘅一粒小行星，喺1892年9月25號發現。
小行星339

小行星339（339 Dorothea），係太陽系小行星帶嘅一粒小行星，喺1892年9月25號發現。
小行星340

小行星340（340 Eduarda），係太陽系小行星帶嘅一粒小行星，喺1892年9月25號發現。
小行星341

小行星341（341 California），係太陽系小行星帶嘅一粒小行星，喺1892年9月25號發現。
小行星342

小行星342（342 Endymion），係太陽系小行星帶嘅一粒小行星，喺1892年10月17號發現。
小行星347

小行星347（347 Pariana），係太陽系小行星帶嘅一粒小行星，喺1892年11月28號發現。
小行星346

小行星346（346 Hermentaria），係太陽系小行星帶嘅一粒小行星，喺1892年11月25號發現。
小行星343

小行星343（343 Ostara），係太陽系小行星帶嘅一粒小行星，喺1892年11月15號發現。
小行星344

小行星344（344 Desiderata），係太陽系小行星帶嘅一粒小行星，喺1892年11月15號發現。
小行星345

小行星345（345 Tercidina），係太陽系小行星帶嘅一粒小行星，喺1892年11月23號發現。
安柚鑫

安柚鑫（粵拼：on1 jau2 jam1，英文：Yoson An，1992年6月23號—）係個紐西蘭華裔男演員，喺澳門出世，1999年同屋企人移民去紐西蘭。佢喺2012年出道，代表作有《花木蘭》。
安格爾西島

安格爾西島（Isle of Anglesey）係英國威爾斯最大嘅一個島，面積有714平方公里大。個島出名有全歐洲最長地名嘅地方蘭費爾普爾古因吉爾。
安格斯

安格斯（Angus）係英國蘇格蘭一個政區，首府科發。嗰度至出名嘅係安格斯牛。
安格斯牛

安格斯牛（Angus cattle）係一種發源自英國蘇格蘭安格斯嘅家牛品種。佢哋特徵係無角、腳短，出產嘅牛肉零舍出名。
安桃子

安桃子（英文：Lexi Kate，3月1號—），又叫Lexi K，係香港女模特兒同網上節目主持，約莫2015年出道。佢亦有演出過舞臺劇同電視劇。

演出作品
呢個表唔完整，歡迎加料。
安棟

安棟，係中國音樂製作人、作曲家。佢喺上海音樂學院畢業。
安東輝

安東輝（1995年6月28號—）係日本足球員，司職中場，效力湘南比馬。
天虹賓館

天虹賓館（粵拼：tin1 hung4 ban1 gun2；英文：Tianhong Hotel）係中國廣東廣州嘅三星級酒店，1972年起好，位置喺天河區燕塘，沙太南路163號。
間嘢分主樓同附樓夾埋2棟，都係有10層樓，夾埋有320間客房。

史
間嘢喺1972年起好，初期係間部隊機構，嗌過廣東省軍區第一招待所嘅名，嗰時凈限軍人同領導人物、政治人先至畀入。2012年8月，由於用地承包咗畀私人機構，間嘢亦重新裝修兼轉型成賓館機構兼改名做天虹賓館而對外開放。
天華邨

天華邨係香港嘅一條公共屋邨，喺新界天水圍天壇街21號，一共有7座樓，1999年入伙。
天葵路

天葵路（英文：Tin Kwai Road）係香港新界元朗區天水圍東北部一條路，由天龍路開始，去到濕地公園路，長0.85公里。
天葵路係天水圍新市鎮其中一條路，喺1990年代中期起，配合嘉湖山莊第四（即嘉湖銀座）到第七期嘅發展。
天葵路早期路段只係得天龍路（近嘉湖山莊7期景湖居）到天華路嘅一段，喺天水圍新市鎮擴建嗰陣延伸到濕地公園路（近慧景軒），係共享單車嘅違例泊車黑點。
天蠍座

天蠍座（Scorpius），又叫蠍座，係家下八十八西洋星座之一。佢響天球赤道一帶，佔天球面積497平方度。地球北半球來講，天蠍座係夏天嘅星座，即係夏夜會見到。肉眼可以睇到嘅星，約莫100粒到。有一到四等星24粒，即係有1等星1粒、2等星3粒、3等星10粒、4等星10粒。
天藍色

天藍色[[FILE:|]]一副以天藍色為主嘅畫色彩座標HTML#0080FF數值限制範圍：友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
天藍色 (英文：Azure) 係一種藍色，介乎寶藍同藍綠色之間，通常認為係個天嘅自然色，所以起呢個名。隻顔色喺RGB顔色圈嘅號碼係“#0080FF”。
天蠶變

《天蠶變》（英文：Reincarnated）係香港麗的電視製作嘅電視劇，係個原創武俠故仔，由徐少強、伍衛國、苗可秀、馬敏兒、余安安、顧冠忠、張瑛、楊澤霖、梁淑莊、梁天、張瑪莉主演，黃鷹同蕭若元做故事策劃，蕭笙同麥當雄監製，1979年首播。由於套劇好受歡迎，之後製作咗續集《天龍訣》同外傳《天蠶變之再與天比高》。
天葬

天葬，又叫鳥葬，係中國藏族地區嘅一種普遍喪葬習俗，即係將死者條屍畀禿鷲食。

歷史
天葬可能來自印度同伊朗，因為喺《大唐西域記》講過。

禁忌
喺條屍未送到去畀禿鷲食之前，唔可以擰轉頭。
寇準

寇準（961年—1023年10月24號），字平仲，華州下邽人。係北宋初年嘅宰相同文學家。佢喺宋太宗、真宗時代做三司使（中文：三司使）、樞密使（中文：樞密使）、同平章事，俾封做萊國公。
富亨體育館

富亨體育館，香港室內體育館之一，喺大埔富亨邨富亨商場一樓，英文叫Fu Heng Sports Centre。行政上歸大埔區。設施有籃球場、排球場、羽毛球場、壁球場、乒乓球檯、活動室、健身室。
富力中心

富力中心（粵拼：fu3 lik6 zung1 sam1）係中國廣東廣州嘅其中一棟寫字樓，而呢間寫字樓喺天河區珠江新城入面嘅華夏路10號。呢棟大樓喺2005年開始逳手，2007年起好。

性質
呢間樓有243米高，一共55層樓，成棟大樓嘅建築面積有162,477平方米，其中45——54樓係富力地產嘅總部。

入面有嘅設施
呢間大廈入面有中西餐、咖啡廳、商務中心同會議中心，喺≥4樓係寫字樓，每層樓有4.05米高，入面重有26部高速𨋢同3部觀光𨋢，成棟大廈用咗VAV中央空調系統，而地下有880個停車位嘅停車場。
富井英司

富井英司（1987年10月7號—）係日本足球員，司職中場，效力過SC相模原，盛岡仙鶴，及藤枝MYFC。
富亨邨

富亨邨係香港嘅一條公共屋邨，喺新界大埔頌雅路6號，一共有8座樓，1990年入伙。
寇鴻萍

寇鴻萍（英文：Isabella Kau，1961年9月26號—），係1982年度香港小姐競選嘅季軍，1982年到1987年期間係無綫電視女藝員，主持過《婦女新姿》同《歡樂今宵》，結婚後退出娛樂圈。佢大女唐貝詩亦做咗演員，細女唐貝欣就主要搞下生意。
富力R&F

富力R&F（英文：R&F）係中華人民共和國足球會廣州富力嘅附屬球隊，由2016–17年球季至2019–20年球季開始喺香港超級聯賽參賽。
2020年10月14號，富力R&F宣佈退出港超聯。
太平天國

太平天國（粵拼：taai3 ping4 tin1 gwok3），自己寫做太平天囯，係清朝道光、咸豐、同治年間嘅一個起義政權，由洪秀全、楊秀清、蕭朝貴、馮雲山、韋昌輝、石達開等人借傳拜上帝教同清廷對抗，史稱太平天國之亂，結果起義失敗。
洪秀全同埋少年時代嘅私塾同學馮雲山經過多年傳播拜上帝會，於道光三十年（1850年）末至咸豐元年（1851年）初同楊秀清、蕭朝貴、曾天養、石達開等人喺廣西省右江道潯州府桂平縣（今廣西壯族自治區貴港市桂平市金田鎮金田村）組織團營舉事，後建國號「太平天國」，史稱太平天國之亂，並於咸豐三年（1853年）攻下江蘇省江寧道江寧府城（今江蘇省南京市），號稱天京，定都於此。同治三年（1864年）天京被湘軍攻破，湘軍縱兵屠城、姦淫擄掠，洪秀全之子兼繼承人太平天國幼天王洪天貴福被俘虜，及後更因被清朝判以凌遲處死而成為人類歷史上凌遲極刑受刑人之中最年幼者。同治十一年四月六號（1872年5月12號），翼王石達開餘部李文彩喺貴州敗亡，係最後一支打著太平天國旗號作戰嘅太平軍部隊。
太平天國之亂係中國歷史上規模最大嘅戰爭之一，亦係傷亡最慘重嘅內戰之一。總計傷亡人數無定論，各種統計從1000萬至7000萬人失踪、移民、死亡或受傷。太平天國穩固行政版圖喺江蘇、浙江、江西、安徽為主嘅江南繁華地區，治下人口大致接近3000萬人口。太平軍嘅足跡先後到過廣西、湖南、湖北、江西、安徽、江蘇、河南、山西、直隸、山東、福建、浙江、貴州、四川、雲南、陝西、甘肅諸省，攻克過600餘座城市，勢力範圍遍及十八省。
因清朝推行薙發令，太平天國蓄發、披髮，故太平軍被稱作「長毛」，清廷稱之為「長毛賊」、「毛賊」、「發賊」、「發匪」、「發逆」等。又因洪秀全籍貫為廣東省花縣（今廣東省廣州市花都區新華街道官祿布村），其它嘅太平軍將士亦多起自兩粵（即兩廣嘅廣東、廣西），故清廷亦稱之為「粵匪」、「粵賊」，平定事件後，慈禧太后命令宮廷畫師繪畫《平定粵匪圖》。 民國十八年（1929年），南京國民政府就《禁止誣衊太平天國案》，函請內政部、教育部參考酌辦，冇耐正式訂立規定，「嗣後如有記述太平史實者，禁止沿用『粵賊』諸稱，而代以太平軍或相應之名稱」，從此將「太平天國」、「太平軍」等稱謂寫入正史。

國號
太平天國辛酉11年正月二十六日至二月十七日之間（清咸豐十一年，公元1861年3月7號－３月27號），洪秀全曾實行「改政」。正月廿六號（1861年3月7號）將「太平天國」國號改為「上帝天國」，規定喺璽印文字同各種文書內統要將「太平天國」改為「上帝天國」，但此事仲未來得及推廣實行，洪秀全改變主意。二月十七號（1861年3月27號）再度實行「改政」，將「上帝天國」改稱「天父天兄天王太平天國」，規定文書、印文都要喺原來嘅「太平天國」四字之上加「天父天兄天王」六字。

電視劇
《太平天國》，1988年喺香港無線電視首播，共45集。
《洪秀全》，1990年代廣東電視台曾拍攝電視劇，共19集。
《太平天國》，2000年喺中國中央電視台首播，共46集。
《巾幗梟雄》，2009年喺香港無線電視首播，共25集。

電影
《太平天國女英雄》，香港電影，1961年
《投名狀》，香港電影，2007年首映。

小説
《洪秀全演義》（清）黃世仲，五十四回。
太平山區

太平山以區域來講，大約係上環山腳一帶，以東華醫院爲中。
太平山一字，甚少形容西人地方，大抵係唐人生活範圍。太平山頂一帶，亦以扯旗山而名。後尾太平山腰，又叫半山區，而山頂一帶，又叫太平山頂。

傳說
因爲山名，來歷不明，所以坊間就有傳說。太平山同扯旗山係有段古。話說香港曾經海賊倡厥，香港島係巢穴。佢哋見有船駛近，就上山頂扯旗爲訊，通知同黨出動打劫。後尾海賊畀朝廷招安，又或被滅，咁就太平返晒，就叫太平山。
不過扯旗一說，可能另有來歷。《香港雜記》有云，「若域多厘山、則有報船之扯旗一杆。」呢度講英人見船來，就會扯旗報船，準備入港，可見扯旗山之名，由此而來。

文化影響
電視劇《太平紋身店》好多鏡頭都喺呢度取景，入面亦有一條『太平街』，但現實嘅太平山就只有一條『太平山街』而唔係『太平街』。